આ જમાનામાં એ સિદ્ધાંત મુખ્યત્વે ટૉલ્સરૉયે રજૂ કર્યો કે દરેક મનુષ્યએ શરીર – પરિશ્રમ કરીને જ ખાવું જોઈએ. બીજી રીતે ખાવું ઉચિત નથી. મનુષ્ય પાસે જે કંઈ બુદ્ધિ – ક્ષમતા હોય તેના દ્વારા તે ભાતભાતની લોક-સેવા ભલે કરે પણ પોતાની રોટી તો શરીર-પરિશ્રમથી જ મેળવવી જોઈએ. વળી ટૉલ્સરૉયે એ પણ કહ્યું કે લોભ બધાના મૂળમાં છે જ્યારે તૃષ્ણા વધે છે ત્યારે માનવ શરીર –પરિશ્રમ છોડી દે છે અને અન્ય ઉદ્યોગોમાં પોતાની બુદ્ધિ લગાવે છે. તેનાથી વધુ પૈસા મેળવવાની દાનત રાખે છે. અને સમાજની પડતી થાય છે. બૂરાઈ વધે છે. બાઈબલમાં સેન્ટ પોલે આ વિશે ખૂબ ભારપૂર્વક કહ્યું છે; ‘હું જાત મહેનત કરી રોટી કમાઉ છું અને મારાં પ્યારાં બાળકો, તમે તેને પણ સમજો અને મને અનુસરો. જુદા સમયમાં સે ન્ટ પોલ, આ જમાનામાં ટૉલ્સરૉય અને તેના પછી ગાંધીજીએ સૌએ આ વિચાર ખૂબ જ ભાવપૂર્વક રજૂ કર્યો કે મનુશ્ય માટે શારીરિક પરિશ્રમ ખૂબ જ આવશ્યક છે. અને રોટી જાત – મહેનત કમાવી જોઈએ.